Firefox

Firefox, Mozilla Firefox a zo ur merdeer web digoust, diorroet ha dasparzhet gant Mozilla Foundation sikouret gant kantadoù a dud a youl vat a-drugarez da doareoù diorroiñ ar poellad frank/open source ha da frankiz e god tarzh.

En deroù e oa Firefox ur programm derevet eus ar poellad Mozilla (anvet SeaMonkey hiziv an deiz), met ennañ an arc'hwelioù merdeiñ nemetken.
Ar poellad liessavennek-mañ a zo kenglotus gant stummoù disheñvel Microsoft Windows, Mac OS X ha GNU/Linux. Lakaet eo bet war reizhadoù korvoiñ disheñvel, ar pezh a zo posupl gant ar c'hod tarzh a zo lakaet e kerzh dindan tri lañvaz disheñvel er memes koulz (MPL, GPL et LGPL) Mozilla Code Licensing.

Ar poellad-mañ en deus bet ur berzh kreskus abaoe e embannadur, o tipaseal an hanter-miliard  a pellgargadurioù e C'hwevrer 2008. Memes ma ne ziskouez ket an niver-mañ an niver gwirion a implijerien e deuet Firefox deuet da vezañ buan-tre kevezer brasañ Internet Explorer, merdeer web Microsoft.

 Savennoù a c'hell lakaat Mozilla Firefox da dreiñ 

Firefox a zo ur poellad a dro war un niver bras a reizhadoù korvoiñ.
Tu zo neuze da staliañ Firefox war ar reizhadoù da-heul :
 GNU/Linux, BSD, Solaris hag en un doare hollekoc'h, war an holl reizhiadoù korvoiñ kenglotus UNIX
 Mac OS X
 Windows NT (Windows 2000, Windows XP, Windows Vista ha Windows 7 en o zouez)

Lakaet war reizhadoù all evel FreeBSD Firefox war an teul FreeBSD, OS/2 Raktres Warpzilla war Mozilla.org, Solaris Firefox Package for Solaris 8-10, IRIX, RISC OS Mozilla Firefox evit RISC OS, SkyOS Karned Web Pascal Chevrel : Firefox war SkyOS, BeOS , Windows XP 64 ha Windows Vista 64 bit .

 Arc'hweladurioù 
Ar merdeer a c'hell bezañ implijet adalek un diazez glanaet.
Kentoc'h eget bezañ roet gant un niver bras a dibarzhioù, Firefox en deus kantadoù a plug-inoù ha temoù grafek, evit ma vefe tu d'an implijer da lakaat anezhañ evel m'en deus c'hoant.
Un nebeud arc'hweladurioù a vez kavet er stumm glan :

 Ar merdeiñ dre ivinelloù (tab) ;
 Un harzer pop-up ;
 Ur reizhiad lusker enklask ;
 Sinedoù dialuskel (lenner lanvioù RSS hag Atom) ;
 Ur reizher reizhskrivañ ;
 Ur sil eneppesketa ;
 Kenglotus IPv6

 Doujañs da skouer ar Web 
Ar Mozilla Foundation, a-drugarez d'e lusker framm Gecko, a heuilh en e boelladoù ar reoladoù ha skouerioù digor, da gentañ reoù ar World Wide Web Consortium Web Standards sur le Mozilla Data Center.
Neuze, Mozilla Firefox a harp skouerennoù ar Web evel HTML, CSS, XHTML, XML, JavaScript, met ivez DOM, MathML, XSL pe c'hoazh XPath Mozilla Developer Center. 

Ar prouad Acid2 a zo bet tremenet abaoe an 3 stumm Firefox 3 : ul listenn gentañ eus an arc'hweladurioù gortozet, pennad PCInpact., padal ez eo an test Acid3 n'eo tremenet ul lodenn nemetken, gant 93% evit stumm diwezhañ ar poellad (Firefox 3.5). Hogen, an disoc'h-mañ a vez o kreskiñ dibaouezFirefox 3.1 "Shiretoko" war MozillaLinks (94/100 evit ar 3.6 beta3).

Evel lodenn vrasañ ar merdeerien a-vremañ, Firefox a zo gouest da ziskouez skeudennoù gant an treuzwelladur e PNG.

 Notennoù ha daveoù 

Daveoù da stummoù Firefox

Daveoù d'an niver a bellgargadennoù Firefox

Rummad:Merdeerioù
Rummad:Meziantoù e brezhoneg
Rummad:Meziantoù Linux
Rummad:Meziantoù Windows
Rummad:Meziantoù Mac OS X
Rummad:Mozilla